CELEX: 62016TA0395
Language: lt
Date: 2017-07-20 00:00:00
Title: Byla T-395/16: 2017 m. liepos 20 d. Bendrojo Teismo sprendimas byloje Windfinder R&L/EUIPO (Windfinder) (Europos Sąjungos prekių ženklas — Žodinio Europos Sąjungos prekių ženklo „Windfinder“ paraiška — Absoliutūs atmetimo pagrindai — Apibūdinamojo pobūdžio nebuvimas — Skiriamasis požymis — Reglamento (EB) Nr. 207/2009 7 straipsnio 1 dalies b ir c punktai — Neologizmas — Nepakankamai tiesioginis ir konkretus ryšys su tam tikromis prekių ženklo paraiškoje nurodytomis prekėmis ir paslaugomis — Teisė pakeisti sprendimą)

28.8.2017   
            
            
               LT
            
            
               Europos Sąjungos oficialusis leidinys
            
            
               C 283/43
            
         2017 m. liepos 20 d. Bendrojo Teismo sprendimas byloje Windfinder R&L/EUIPO (Windfinder)
   
   (Byla T-395/16) (1)
   
   ((Europos Sąjungos prekių ženklas - Žodinio Europos Sąjungos prekių ženklo „Windfinder“ paraiška - Absoliutūs atmetimo pagrindai - Apibūdinamojo pobūdžio nebuvimas - Skiriamasis požymis - Reglamento (EB) Nr. 207/2009 7 straipsnio 1 dalies b ir c punktai - Neologizmas - Nepakankamai tiesioginis ir konkretus ryšys su tam tikromis prekių ženklo paraiškoje nurodytomis prekėmis ir paslaugomis - Teisė pakeisti sprendimą))
   (2017/C 283/66)
   Proceso kalba: vokiečių
   
      Šalys
   
   
      Ieškovė: Windfinder R&L GmbH & Co. KG (Kylis, Vokietija), atstovaujama advokato B. Schneider
   
      Atsakovė: Europos Sąjungos intelektinės nuosavybės tarnyba (EUIPO), atstovaujama D. Walicka
   
      Dalykas
   
   Ieškinys dėl 2016 m. gegužės 12 d. EUIPO penktosios apeliacinės tarybos sprendimo (byla R 1206/2015-5), susijusio su prašymu įregistruoti žodinį žymenį „Windfinder“ kaip Europos Sąjungos prekių ženklą.
   
      Rezoliucinė dalis
   
   
               1.
            
            
               Panaikinti 2016 m. gegužės 12 d. EUIPO penktosios apeliacinės tarybos sprendimą (byla R 1206/2015-5) tiek, kiek juo atsisakyta įregistruoti žodinį žymenį „Windfinder“ ginčijamoms prekėms ir paslaugoms, išskyrus anemometrus, priskiriamus prie peržiūrėtos ir iš dalies pakeistos 1957 m. birželio 15 d. Nicos sutarties dėl tarptautinės prekių ir paslaugų klasifikacijos ženklams registruoti 9 klasės, ir meteorologinę informaciją, orų prognozavimą, meteorologinės informacijos paslaugas ir meteorologinės informacijos teikimą, priskiriamus prie Nicos sutarties 42 klasės.
            
         
               2.
            
            
               Patenkinti Windfinder R & L GmbH & Co. KG minėtai apeliacinei tarybai pateiktą ieškinį rezoliucinės dalies 1 punkte nurodytomis sąlygomis.
            
         
               3.
            
            
               Atmesti likusius Windfinder R & L reikalavimus.
            
         
               4.
            
            
               Windfinder R & L ir EUIPO padengia savo bylinėjimosi išlaidas.
            
         
      (1)  OL C 343, 2016 6 19.